CELEX: 32015R2010
Language: hr
Date: 2015-11-11 00:00:00
Title: Uredba Komisije (EU) 2015/2010 оd 11. studenoga 2015. o izmjeni Uredbe (EZ) br. 1708/2005 o utvrđivanju detaljnih pravila za provedbu Uredbe Vijeća (EZ) br. 2494/95 vezano uz zajedničko referentno razdoblje indeksa za harmoniziran indeks potrošačkih cijena (Tekst značajan za EGP)

12.11.2015   
            
            
               HR
            
            
               Službeni list Europske unije
            
            
               L 295/1
            
         UREDBA KOMISIJE (EU) 2015/2010
   оd 11. studenoga 2015.
   o izmjeni Uredbe (EZ) br. 1708/2005 o utvrđivanju detaljnih pravila za provedbu Uredbe Vijeća (EZ) br. 2494/95 vezano uz zajedničko referentno razdoblje indeksa za harmoniziran indeks potrošačkih cijena
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2494/95 od 23. listopada 1995. o harmoniziranim indeksima potrošačkih cijena (1), a posebno njezin članak 4. treći stavak i članak 5. stavak 3.,
   uzimajući u obzir mišljenje Europske središnje banke (2),
   budući da:
   
               (1)
            
            
               Uredbom (EZ) br. 2494/95 određuju se statističke osnove potrebne za izradu harmoniziranih indeksa potrošačkih cijena (HIPC).
            
         
               (2)
            
            
               Uredbom Komisije (EZ) br. 1708/2005 (3) uspostavljaju se zajednička pravila za određivanje referentnog razdoblja indeksa za HIPC te se ono određuje 2005. = 100.
            
         
               (3)
            
            
               Zbog promjena klasifikacije podindeksa HIPC-a i usklađivanja podindeksa koji su povezani s HIPC-om nakon uvođenja referentnog razdoblja 2005. = 100, referentno razdoblje indeksa potrebno je promijeniti. Kako bi se osigurale usporedivost i relevantnost HIPC-a, referentno razdoblje indeksa treba promijeniti u 2015. = 100.
            
         
               (4)
            
            
               U skladu s člankom 13. Uredbe (EZ) br. 2494/95, pri donošenju ove Uredbe u obzir je uzeta učinkovitost u odnosu na troškove.
            
         
               (5)
            
            
               Mjere predviđene ovom Uredbom u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   Članak 3. Uredbe (EZ) br. 1708/2005 zamjenjuje se sljedećim:
   
      „Članak 3.
      Referentno razdoblje indeksa
      1.   Zajedničko referentno razdoblje indeksa za HIPC određuje se 2015. = 100. To novo referentno razdoblje indeksa upotrebljava se za cjelokupne serije podataka svih indeksa i podindeksa HIPC-a, počevši s objavom HIPC-a za siječanj 2016.
      2.   Svi dodatni podindeksi koji se uključuju u HIPC povezuju se u prosincu određene godine na razini od 100 indeksnih poena i upotrebljavaju se počevši od siječnja sljedeće godine.”
   
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 257, 27.10.1995., str. 1.
   
   
      (2)  Mišljenje od 1. lipnja 2015. (SL C 209, 25.6.2015., str. 3.).
   
      (3)  Uredba Komisije (EZ) br. 1708/2005 od 19. listopada 2005. o utvrđivanju detaljnih pravila za provedbu Uredbe Vijeća (EZ) br. 2494/95 vezano uz zajedničko referentno razdoblje indeksa za harmoniziran indeks potrošačkih cijena, i o izmjeni Uredbe (EZ) br. 2214/96 (SL L 274, 20.10.2005., str. 9.).